CELEX: 32012D0746
Language: sl
Date: 2012-11-30 00:00:00
Title: 2012/746/EU: Sklep Komisije z dne 30. novembra 2012 o dajatve prostem uvozu blaga, namenjenem za brezplačno razdeljevanje ali dajanjem na voljo žrtvam potresov, ki so se maja 2012 zgodili v Italiji (notificirano pod dokumentarno številko C(2012) 8687)

4.12.2012   
            
            
               SL
            
            
               Uradni list Evropske unije
            
            
               L 332/29
            
         SKLEP KOMISIJE
   z dne 30. novembra 2012
   o dajatve prostem uvozu blaga, namenjenem za brezplačno razdeljevanje ali dajanjem na voljo žrtvam potresov, ki so se maja 2012 zgodili v Italiji
   (notificirano pod dokumentarno številko C(2012) 8687)
   (Besedilo v italijanskem jeziku je edino verodostojno)
   (2012/746/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (1) in zlasti člena 76 Uredbe,
   ob upoštevanju prošnje Italijanske republike z dne 12. septembra 2012 za dajatev prost uvoz blaga, namenjenega za brezplačno dajanje na voljo žrtvam potresov, ki so se maja 2012 zgodili v Italiji,
   ob upoštevanju naslednjega:
   
               (1)
            
            
               Potresi, kot so tisti, ki so se maja 2012 zgodili v Italiji, predstavljajo elementarno nesrečo v smislu poglavja XVII oddelka C Uredbe (ES) št. 1186/2009; zato je utemeljeno dovoliti dajatev prost uvoz blaga, ki izpolnjuje zahteve iz členov 74 do 80 zgoraj navedene Uredbe (ES) št. 1186/2009.
            
         
               (2)
            
            
               Italijanska republika bi morala Komisijo obvestiti o vrsti in količinah različnega blaga, ki je bilo uvoženo brez dajatev v korist žrtev potresov, ki so se maja 2012 zgodili v Italiji, organizacijah, ki jih je odobrila za razdeljevanje ali dajanje na voljo tega blaga, ter ukrepih, sprejetih za preprečevanje uporabe blaga za namene, ki ne spadajo v pomoč pri elementarnih nesrečah za navedene žrtve.
            
         
               (3)
            
            
               Oprostitev carin bi bilo treba odobriti za uvoz od datuma prvega potresa.
            
         
               (4)
            
            
               Posvet z drugimi državami članicami v skladu s členom 76 Uredbe (ES) št. 1186/2009 je bil opravljen –
            
         SPREJELA NASLEDNJI SKLEP:
   Člen 1
   1.   Blago se uvozi brez uvoznih dajatev v smislu člena 2(1)(a) Uredbe (ES) št. 1186/2009, če so izpolnjeni naslednji pogoji:
   
               (a)
            
            
               blago je namenjeno za naslednje namene:
               
                           (i)
                        
                        
                           brezplačna distribucija blaga žrtvam potresa, ki se je maja 2012 zgodil v Italiji, ki jo izvajajo organi in organizacije iz točke (c);
                        
                     
                           (ii)
                        
                        
                           dajanju blaga na voljo žrtvam brezplačno, pri čemer blago ostane v lasti zadevnih organizacij;
                        
                     
         
               (b)
            
            
               blago izpolnjuje zahteve iz členov 75, 78 in 79 Uredbe (ES) št. 1186/2009;
            
         
               (c)
            
            
               blago, ki so ga državni organi ali organizacije, ki so jih odobrili pristojni italijanski organi, uvozili, je uvoženo za dajanje v prosti promet.
            
         2.   Blago se uvozi brez dajatev v smislu člena 2(1)(a) Uredbe (ES) št. 1186/2009, če so ga za dajanje v prosti promet uvozile agencije za pomoč pri elementarnih nesrečah, da bi zadovoljile svoje potrebe v obdobju, ko zagotavljajo pomoč pri elementarnih nesrečah žrtvam potresov, ki so se maja 2012 zgodili v Italiji.
   Člen 2
   Italijanska republika najpozneje do 31. januarja 2013 Komisiji sporoči naslednje:
   
               (a)
            
            
               seznam odobrenih organizacij iz člena 1(1);
            
         
               (b)
            
            
               informacije o vrsti in količinah različnega blaga, uvoženega brez dajatev na podlagi člena 1;
            
         
               (c)
            
            
               ukrepe, ki so bili sprejeti za zagotovitev skladnosti s členi 78, 79 in 80 Uredbe (ES) št. 1186/2009 glede blaga, ki sodi v okvir tega sklepa.
            
         Člen 3
   Člen 1 se uporablja za uvoz od 20. maja 2012 do 31. decembra 2012.
   Člen 4
   Ta sklep je naslovljen na Italijansko republiko.
   
      V Bruslju, 30. novembra 2012
      
         
            Za Komisijo
         
         Algirdas ŠEMETA
         
            Član Komisije
         
      
   
   
      (1)  UL L 324, 10.12.2009, str. 23.